CONSILIUL LOCAL AL MUNICIPIULUI








      S I G H I Ş O A R A






H O T Ă R Â R E A  NR. 9






      din 27 ianuarie 2011


privind stabilirea taxei pentru desfacerea căsătoriei prin divorţ pe cale administrativă


Consiliul local al municipiului Sighişoara;


Având în vedere expunerea de motive a Primarului municipiului la propunerea de stabilire a taxei pentru desfacerea căsătoriei prin divorţ pe cale administrativă;


Având în vedere Raportul de specialitate al S.P.C.L.E.P. cu propunerea de stabilire a taxei pentru desfacerea căsătoriei prin divorţ pe cale administrativă;


Ţinând cont de prevederile Legii nr. 202/2010 privind unele măsuri pentru accelerarea soluţionării proceselor şi de modificările aduse prin aceasta Codului Familiei;


În conformitate cu prevederile art. 5, alin.(1), lit. „a” din Legea nr. 273/2006 privind finanţele publice locale, cu modificările ulterioare şi art. 282 din Legea nr. 571/2003 privind Codul Fiscal, coroborate cu cele ale Hotărârii Guvernului nr. 44/2004 pentru aprobarea  Normelor metodologice de aplicare a acesteia;


Ţinând cont de prevederile Ordonanţei Guvernului nr. 84/2001 privind înfiinţarea şi organizarea serviciilor publice comunitare locale de evidenţă a persoanelor; 


Având în vedere Metodologia pentru aplicarea unitară a dispoziţiilor legale privind divorţul prin acordul soţilor nr. 2112516/09.12.2010 a Direcţiei pentru evidenţa persoanelor şi  administrarea bazelor de date; 


Având în vedere avizele favorabile ale tuturor comisiilor pe domenii de specialitate; Ţinând cont de propunerile făcute în timpul şedinţei;


În baza art. 36, alin.(2), lit. „b”, alin.(4), lit. „c”, art. 45 alin.(2), lit. „c” şi art. 115 alin.(1), lit. „b” din Legea nr. 215/2010, legea administraţiei publice locale, republicată, cu modificările şi completările ulterioare;






H O T Ă R Ă Ş T E: 


Art. 1. Se stabileşte taxa de 600 lei pentru desfacerea căsătoriei prin divorţ pe cale administrativă. 


Art. 2. Direcţia economică şi Serviciul public comunitar local de evidenţă a persoanelor se încredinţează cu ducerea la îndeplinire a prevederilor prezentei.

PRESEDINTE DE SEDINTA, 






Dumitru Prodan









Contrasemneaza:






             

Secretarul municipiului,









Gheorghe Humă

(Prezenta hotărâre s-a adoptat cu 13 voturi pentru, un vot împotrivă şi trei abţineri )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Serviciul administraţie publică locală ;

1 ex. Serviciul de evidenţă a persoanelor;

1 ex. Direcţia economică

10 ex.HG/FM

